Verslanir ÁTVR með áfengi eru undir merkjum Vínbúðarinnar en stofnunin heldur jafnframt utan um tóbakssölu í landinu sem þó er heimiluð í verslunum einkaaðila , en með takmörkunum . Það sem af er ári hefur sala á áfengi aukist um 3,13% og um 2,86% á neftóbaki frá fyrra ári , en á sama tíma hefur sala á sígarettum dregist saman um 1,65% að því er Morgunblaðið greinir frá uppúr tölum frá ÁTVR . Vindlasala hefur dregist saman um 3,32% . Samtals er salan á neftóbakinu á árinu tæplega 43 þúsund kíló . Sala á freyðivíni og kampavíni hefur numið um 205 þúsund lítrum en söluaukningin á því hefur numið tæplega 32% . Söluaukningin á blönduðum drykkjum hefur numið 29% , og svo hefur salan á öðrum bjórtegundum vaxið um 12,3% . Salan á jólabjórnum svokallaða sem kom í búðir fyrir fjórum vikum hefur aukist um 3,75% frá sama tíma fyrir ári , en Tuborg er vinsælastur með 48% markaðshlutldeild , en næstur er Viking með 10% , Jólagull með 6,7% , Thule með 6,3% og Jóla Kaldi með tæp 4% . Sala á hvítvíni hefur aukist um 6,7% , rósavínsalan hefur aukist um 9,9% allt á sama tíma og salan á rauðvíni stendur í stað . Sala á viskí og tekíla eykst um ríflega 7% .